**សម្ភាសរបស់ឈ្មោះ ចាន់ ចំនិត**

ក៖ អ្នកសម្ភាសឈ្មោះ : ហេង សុជីវី ខ៖ អ្នកត្រូវបានគេសម្ភាសឈ្មោះចាន់ ចំនិត

**ពត៌មានសង្ខេបឈ្មោះ ចាន់ ចំនិត**

គាត់មានឈ្មោះ ចាន់ ចំនិត​ ភេទស្រី អាយុ៥៤ឆ្នាំ កើតឆ្នាំម្សាញ់ ។ ម្តាយគាត់មានស្រុកកំណើតនៅកោះដាច់ តែកាលជំនាន់ប៉ុលពត គេជន្លៀសគាត់ទៅនៅ ពោធិសាត់ ។ ឪពុកគាត់ឈ្មោះ ចាន់ សារី ម្តាយគាត់ឈ្មោះ ធូ សាម៉េត ។ ឪពុកគាត់ កាលពីដើមធ្វើការនៅក្រសួងអប់រំសន្តិសុខ គាត់មានពាក់ស័ក្តិ៥ គេអោយគាត់កាន់កាប់កាស៊ីណូនៅភ្នំពេញ ក្នុងសម័យប៉ុលពត ប៉ុលពតបានចាប់គាត់យកទៅសម្លាប់នៅគុកទួលស្លែង រីឯម្តាយគាត់បានឆ្លងទន្លេ កូនខ្ចីរួច ក៏ស្លាប់នៅពោធិព្រះឥន្ទខេត្តពោធិសាត់ ព្រោះដោយសារ គាត់ពិបាកចិត្តនឹករឿងបាត់បង់កូនគាត់ និងនឹកប្តីរបស់គាត់ដែលត្រូវគេចាប់យកទៅ ។ គាត់នៅជំនាន់ប៉ុលពតអាយុ១២ឆ្នាំ គាត់មានបងប្អូន៤នាក់ ស្រី២ ប្រុស២ មានឈ្មោះថា ឌីជេស្តី ហើយបងចាន់ ពិនិត​ ហើយនៅបងស្រី ចាន់ វិចៃ ហើយនិងគាត់ឈ្មោះ ចាន់ ចំនិត ។ គាត់បានរៀបការនៅអាយុ១៦ឆ្នាំ គាត់មានកូន៧នាក់ ប្រុស៤នាក់ ស្រី៣នាក់ ។ ប្តីរបស់គាត់មានមុខរបរធ្វើចម្ការ មើលគោ ទាញត្បាញ គាត់ធ្វើការដាំពោតល្ង ល្ពៅ ប៉ុន្តែពេលដែលគាត់បាញ់ថ្នាំសម្លាប់សត្វល្អិត គាត់បានពុលថ្នាំ ហើយក៏ស្លាប់បាត់ទៅតាំងពីឆ្នាំ២០០៧ រហូតមកដល់សព្វថ្ងៃនេះ​១០ឆ្នាំជាងហើយ គាត់ជាស្រីម៉េម៉ាយចិញ្ចឹមកូនតែម្នាក់ឯង។

ក៖ចាស ជាដំបូង សូមជម្រាបសួរអ៊ំ!

ខ៖ចាស ជម្រាបសួរ

ក៖ចាសអ៊ំ!

ខ៖ដូចគ្នា...

ក៖ថ្ងៃនេះ ខ្ញុំមានឪកាស ក្នុងការសម្ភាសអ៊ំ! ក្នុងថ្ងៃសម្ភាសគឺជាថ្ងៃទី៩ ខែ៩ ឆ្នាំ២០១៨

ខ៖ចាស

ក៖ហើយខ្ញុំ ឈ្មោះហេង សុជីវី ជាអ្នកសម្ភាសអ៊ំ ហើយអ៊ំវិញ មានឈ្មោះអីដែរ?

ខ៖ខ្ញុំឈ្មោះចាន់ ចំនិត

ក៖ចាស ចុះឈ្មោះហ្នឹង! តើត្រូវជាមួយអត្តសញ្ញាណប័ណ្ណនឹងត្រកូលអ៊ំអ្ហេ?

ខ៖នាមត្រកូល អត្តសញ្ញាណប័ណ្ណ ខ្ញុំផ្ទាល់!

ក៖ចាស អ៊ំ! ហើយអ៊ំ មានឈ្មោះក្រៅ ផ្សេងពីហ្នឹងអ្ហេ?

ខ៖អត់ទេ!

ក៖អូ...

ខ៖គឺម៉ាក់ប៉ា ដាក់ឈ្មោះតែមួយហ្នឹង គឺមួយហ្នឹង មួយហ្នឹងរហូត។

ក៖ចាស

ខ៖(សើច)

ក៖ហើយម៉ាក់ប៉ាអ៊ំ ដាក់ឈ្មោះហ្នឹង មានអត្តន័យម៉េច សំរាប់ឈ្មោះអ៊ំ គាត់មានប្រាប់អ៊ំអ្ហេ?

ខ៖អត់មានបានប្រាប់ផងកាលហ្នឹង ដែល... អ្ហឺ...កាលហ្នឹងយើងដែល ដឹងក្តីម៉ោ...ដឹងថាសង្គ្រាមម៉ងអ្ហាណា ដឹងថាបើកភ្នែកម៉ោ ស្រាប់តាម៉ាក់ប្រាប់ថា អ៊ូ...យក្សកុងធ្មេញខ្មៅ ម៉ោដល់ភ្នំពេញហើយ ហើយទៅ!​យើងក៏ថា យក្សកុងធ្មេញខ្មៅម៉េចអ្ហៅម៉ាក់?ថា...នុះ មើល៍នុះ! មើលគេលីចប លីអីអ្ហេនុះ ចូលម៉ោអ្ហូ! ស្រាប់តែម៉ាសន្ទុះ គេស្រែកអោយយើងថា ដាក់ទង់ជ័យសវិញ ហ៊ឹម...! កុំអោយយើងលើកទង់ជ័យខ្មែរយើងហ្នឹងអ្ហា! អត់អោយដាក់ទេ អោយើងលើក ទង់ជ័យសវិញ ហើយយើងហ្នឹង ក៏យកក្រណាត់សហ្នឹង ដាក់ទង់ជ័យស...ដូចគេទៅ! ដូចៗដែលគេប្រាប់ថាអោយដាក់អ្ហាណា ដល់ចឹងម៉ាក់ ក៏លើកដាក់ទៅ ដាក់ទៅ បានប្រហែលជា អ្ហឺ...ថា! កន្លែហម៉ោងចុះ គេក៏ជិះឡាន ជិះអី បើកអារថក្រោះ​មកក្នុងភ្នំពេញម៉ោ ឆ្លើយប្រាប់ថា...អោយលោកពូ អ្នកមីង អោយរៀបចំចេញពីទៅក្រុងភ្នំពេញហ្នឹង ប្រហែលជា១០គីឡូ...! គេបោសសំអាត ទីក្រុងភ្នំពេញហ្នឹង ដ៏...ចឹងទៅ យើងក៏រៀបចំ យកដូចជាអង្ករ ដូចជាសម្លៀកបំពាក់ ដាក់តាមម៉ូតូ ដាក់តាមអីម៉ោ ម៉ោ!​ប្រហែលជា១០គីឡូ ។ ដល់ពេល មកដល់កន្លែង១០គីឡូហ្នឹងទៅ គេអោយម៉ោដេកវាលខ្សាច់​ វាលហ្នឹងដូចថា អត់មានផ្ទះ មានសំប៉ែងអីហ្នឹងអ្ហា! ដេកវាលចឹងទៅ ហើយយើងអត់មានកៅស៊ូ អត់មានអីទេ យើងមានមើលឃើញតែ សុទ្ធតែឆ្អឹងខ្មោច ក្បាលខ្មោចអីទៅ ថាអ្ហឺ...នៅកន្លែងហ្នឹង អ្នកណាគេមានស្រុកកំណើត ទៅណាទៅហ្នឹងទៅ យើងក៏នាំគ្នាដេក លើខកមោចហ្នឹងទៅ អ្ហឺ...ខ្មោច!​​ យើងក្មេងៗចេះតែឡាងុយដេក ដេកចេះតែដេកហើយ ដល់តែពេលម៉ាក់ គាត់មានសំរានអីគាត់! គេប្តី គាត់គេចាប់ទៅ បាត់ទៅ គាត់ឯណ្ណេះ គាត់ម៉ោតាមកូនម៉ោណ្ណេះម៉ោ​! អីគាត់ គាត់ធ្វើក្រសួងអប់រំសន្តិសុខជាតិ អោបក្តាប់ម៉ាកាស៊ីណូទីក្រុងភ្នំពេញហ្នឹង។ ហ៊ឹម! ទទួលគេអោយគាត់ចេញពីទីក្រុងភ្នំពេញ គេចូលផ្ទះរបស់យើង គេមិនឃើញគាត់ពាក់ស័ក្តិ ពាក់ស័ក្តិហ្នឹងហើយ ដែលគេចាប់ចង​! គាត់ឆ្កាង គាត់យកទៅបាត់ ហើយយើងចាកចេញម៉ោតាមម្តាយ ដ៏អញ្ចឹងរៀបចំ តាមម្តាយទៅដេកលើឆ្អឹងខ្មោច!​ ឆ្អឹងអីទៅ អ្នកមីងមានស្រុកកំណើតនៅឯណា...? សូមអ្នកមីងអញ្ជើញទៅៗ ហ៊ឹម...! ម៉ាក់ខ្ញុំប្រាប់ថា ស្រុកកំណើតខ្ញុំនៅកោះដាច់! អញ្ចឹង ដាក់កាណូតម៉ោ កោះដាច់ម៉ោ...! ពេលដែលដាក់កាណូតម៉ោ មីអូន! មានដឹងម៉េចអ្ហេ កាណូត! វាតូច ហើយមនុស្ស វាច្រើន លិចនៅទន្លេ៤មុខហ្នឹងអ្ហា លិចនៅទន្លេ៤មុខហ្នឹង ប៉ុន្តែជំហរឹង អ្ហឺ...អ្នកប្រុសៗហ្នឹង បងប្រុសៗហ្នឹងលោតតោង អាកេមៗសងខាងអូ!​ តោង! សងខាងហ្នឹង បានវារៀងស្រាលទៅ ចូលម៉ោដល់ទន្លេ៤មុខ ម៉ោឆ្លង មកដល់ទូកដ្តរ​ យើង! មកដល់កោះដាច់យើងហ្នឹងអ្ហា មកដល់កោះដាច់ហ្នឹង បានមកនៅនឹងភូមិពោព្រះឥន្ទហ្នឹង បានប្រហែលពេលប៉ុន្មានខែ ក៏ម៉ាក់ខ្ញុំ សំរាលកូនខ្ចី គាត់ក៏ស្លាប់បាត់ជីវិតទៅ។ ពេលដែលស្លាប់ហ្នឹង ខ្ញុំហ្នឹងនៅការពារគាត់ នៅមើលគាត់ ម៉ាក់គាត់ស្លាប់ គាត់ថា ម៉ាក់ស្លាប់ហើយ ព្រោះគាត់នឹកប្តីគាត់ ហើយគាត់ណាមួយបាត់បង់កូន!​ មិនចង់រស់ទៀត គាត់នឹកប្តីគាត់ផង ឃើញគេ ចាប់ប្តីគាត់ចងទៀត គាត់មានអារម្មណ៍រំភើប ទទួលគាត់ឆ្លងទន្លេទៀត គាត់ដូចថាខ្សោយអ្ហាណា ជីវភាពធ្លាប់រស់នៅភ្នំពេញ ធ្លាប់ហូបឆ្ងាញ់ ដេកស្រួល ដល់ម៉ោ សំរាលកូនអត់មានពេទ្យ អត់មានអីអញ្ចឹង គាត់ក៏ស្លាប់ ដល់ពេលស្លាប់ទៅ អ្នកស្រុកហ្នឹង គេប្រាប់ខ្ញុំថា អោយវិចប៉ាវិចទៅ ទៅដាក់ចុងជើងគាត់ គាត់កប់នៅកន្លែង ពោធិព្រះឥន្ទហ្នឹងណា កប់នៅហ្នឹងទៅ បានប្រហែលជា២ខែ​ គេចាប់ផ្តើមជន្លៀស អ្ហឺ...បងប្អូនបស់ខ្ញុំហ្នឹងអ្ហា ចេញ...ទៅពោធិសាត់ ប៉ុនថា អត់ស្គាល់ទេ ពោធិសាត់ហ្នឹង​ ទឹមស្គាល់ថា យើងបែកពេញទៅហ្នឹង អ្ហឺ...ក្នុងពេល៧៩ហ្នឹងអ្ហា ទើបដឹងថា អ្ហូ...ថាពោធិសាត់ ទើបដឹង ចេញពីពេញហ្នឹង អូ...ពោធិសាត់អ្ហី?ចឹងបានថា បានម៉ោដល់ពោធិសាត់ហ្នឹងទៅ បងប្អូនបែកទៅអ៊ីណ្ណោះ អ៊ីណ្ណោះបែកគ្នាអស់ហើយ ម៉ោដល់ឆ្នាំ៨០គត់ហ្នឹង យើងក៏បានជួបគ្នា ជួបបងប្រុស ចាន់ សួស្តី! ហ្នឹងមួយ...ជួបបង ចាន់ ពិចៃ ហ្នឹងមួយ! ជួបបង ចាន់ ពិនិត ហ្នឹងមួយ! នៅសល់ បងប្អូន៤នាក់ ស្រី២ ប្រុស២! ។ ចាស! ដល់ពេលអញ្ចឹងទៅ មីងក៏បានធ្វើដំណើរ ជិះអាទេះភ្លើងអ្ហាណា មកលេងនៅកោះដាច់ ថាមករកមើលបងប្អូន ខាងម៉ាក់ហ្នឹង នៅប៉ាម៉ាន អីប៉ាម៉ាន? ក៏...មកដល់កោះដាច់ហ្នឹងទៅ មានពូម្នាក់គាត់ឃាត់ ថាហ៊ឹម...ក្មួយអើយ...! កុំនៅស្រុកគេ តែនៅស្រុកគេ មានប្តីនៅស្រុកគេ វានៅពោធិសាត់ ទាំងអស់ បើអញ្ចឹង ក្មួយឯងមកនៅអ៊ី កោះដាច់ហ្នឹងម៉ង មួយនេះទៅ ដើម្បីធ្វើតម្បាញ គេតំណែង ពីម៉ែកូនឯងទៅ មីងរស់នៅរហូត ទើ...ឆ្នាំ៨២ហ្នឹង ទើ តែការហ្នឹងប្តី ក៏...នៅហ្នឹងរហូតទៅ !​ ហ្នឹងហើយ! ដូចជេរស្តីហ្នឹង ក៏ដូចជំនាន់ប៉ុលពតហ្នឹង កូនឯងដឹងម៉េចអ្ហេ គេសួរថា ម៉ាក់ឈ្មោះអី យើងថាហ៊ឹម...ម៉ាក់ឈ្មោះសាម៉េត ហើយប៉ាឈ្មោះអី? ឈ្មោះចាន់ សារី ប៉ាធ្វើអី? ប៉ាខ្ញុំ ធ្វើ...! ពាក់ស័ក្តិ៥ អីអញ្ចឹងទៅ ដល់អ្ហា ពេលសួរយប់ហ្នឹង អ៊ូ...!សួរថ្ងៃហ្នឹង!​​ យប់ឡើង បងចាន់ រស្មី គេចាប់យកទៅសម្លាប់ ដែល! ថាបងរស្មី អ្ហាណា គាត់ចេះភាសាអង់គ្លេស អង់អីផង គេយកគាត់ទៅសម្លាប់ទៅ ហើយបងខ្ញុំទៀត មុននឹងគេសម្លាប់គាត់ គេអោយហៅបងប្អូនសិន ហ៊ឹម...ហៅថា គេចងគាត់ស្លាបសេក ហើយគេផ្ជុង់គាត់ពីក្រោយ គាត់ម៉ោយកខ្ញុំ ថាហ៊ឹម...! អ្ហា អូអើយទៅជាមួយបង ពេលអូនឯងទៅជាមួយបង! កន្លែងបងហ្នឹង មានបាយហូបឆ្អែត​ ហើយខ្ញុំក៏ថានឹកក្នុងចិត្តអ្ហេណា ខ្ញុំថា បងខ្ញុំហៅខ្ញុំអោយទៅកន្លែងគាត់ថាមានបាយអីហូបឆ្អែតអី ម៉េចក៏គេផ្ជុង់កាំភ្លើងពីក្រោយ រួចម៉េចក៏គេចងគាត់ស្លាបសេក? អញ្ចឹង! មានអ្នកគ្រូម្នាក់ប្រាប់គាត់ថា ហ៊ឹម...ចាន់ ចំនិត អត់បានទៅទេ ពីព្រោះនៅក្មេង នៅវ័យកុមារ អញ្ចឹង! ចាន់ រស្មី ឯងទៅមុនចុះ...។ អញ្ចឹង! ក៏គាត់ក៏លាថា ចឹងបង! ទៅអ៊ីណា ចំនិត! ហ៊ឹម...បងទៅមុនចំនិត អូនឯងនៅហ្នឹង នៅហ្នឹងជាមួយអ្នកគ្រូហ្នឹងហើយ អោយបានសុខចុះ! គាត់ទៅ ស្រាប់តែយប់ហ្នឹងលឺថា គេសម្លាប់គាត់នោក្នុងរណ្តៅបាត់ទៅហើយ ហើយខ្ញុំហ្នឹង! នៅកុមារ...អាយុ១២! ទទួលនៅកុមារអញ្ចឹងទៅ ស្រាប់តែអ្នកគ្រូថា សំណាងហើយ ចេះអ្នកគ្រូអោយទៅ បើអ្នកគ្រូអោយទៅ គេនឹងសម្លាប់អូនឯងបាត់ហើយ យប់មិញអូ...។ រួចទៅ យើងនៅក្មេង យើងថា​សម្លាប់ម៉េចទៅ ដល់ពេលនៅបច្ចុប្បន្នហ្នឹង បានដឹងថា គេយកទៅដាក់រណ្តៅ គេយលដាក់ពេញរណ្តៅអ្ហាណាអូន អោយតែពេលភ្នំពេញ គឺគេយកសម្លាប់ម្តងៗ បាញ់សម្លាប់ អោយតែអ្នកមកពីពេញ អោយតែអ្នកចេះ គាត់អ្នកចេះ អ្នកគ្រូភាសាអង់គ្លេសអី អញ្ចឹងគាត់អ្នកចេះអង់គ្លេសអីចឹង​ គាត់មានជំនាញនុះ! កូនឯងដឹងហើយ ថានៅភ្នំពេញឪពុកធ្វើការធំ​មិនមានកូនអ្នកធ្វើការដែរ ចង់អោយកូនធ្វើការដែរ ដល់ពេលចឹង យកទៅសម្លាប់ទៅ ដល់ពេលម៉ោ បច្ចុប្បន្ននេះ បាននឹកឃើញថា អ៊ូ...បង! កាលហ្នឹង គាត់មកហៅប្អូន តាមការពិត ហៅអោយគេសម្លាប់ទេ ប៉ុន្តែ គេប្រាប់គាត់ថា បានបាយហូបឆ្អែត កន្លែងដេកស្រួល ហើយយើងក៏នឹក ហ៊ី...កន្លែងដេកស្រួលអីបង? គេចងបងដាក់ស្លាបសេកទៅក្រោយ ផ្ជង់កាំភ្លើងទៀត ដែលផ្ជុង់កាំភ្លើង! ជំនាន់ហ្នឹង​ គេហៅឆ្លប ហ្នឹងហើយ...មីងចាំច្បាស់អ្ហាណា ថាគេហៅឆ្លប ដល់ពេលអញ្ចឹងទៅ! មីអូនអ្ហើយ...!អ្នកពេញ សែនមហា! គេធ្វើបាប គ្រាន់តែមីង មីងច្រលំថា ម៉ាក់អើយ... កូននឹកម៉ាក់ណាស់! ក៏គេម៉ោទាត់ ម៉ោធាក់ដែរ គេវៃធើបាបអ្ហា

ក៖អ៊ូ...អ៊ីណ្ណ...

ខ៖ចាស! ហើយឌីជេស្តី ហ្នឹង! ដែលគាត់រស់នៅសព្វថ្ងៃហ្នឹង គេអោយគាត់ហ្នឹង អាជីអ្ហឺ...អាអន្ធាងខេតអី ជាមួយមីងនោះ! គាត់ស្រែកច្រៀងថា បែកក្អម អូនហើយ!​ ក៏គេ...គេធ្វើបាបដែរ គេទាត់ គេធាក់ អូនឯងអត់ទាន់ទេ

ក៖ហ៊ឹម...ចាស...

ខ៖ចាស ដូចមីង ៥០ជាង អី! មីងទាន់ មីង៥៤ហើយអាលូវហ្នឹងណា!

ក៖ហើយមីង​ កើតឆ្នាំណាដែរ?

ខ៖ហ្នឹងហើយ ! មិនដឹងកើតឆ្នាំណាដែរទេ កូនអ្ហើយ! ប៉ុន្តែចាំថា ម៉ាក់ប្រាប់ថាកូនឯងឆ្នាំម្សាញ់ អញ្ចឹង! ដល់ពេលយើងរាប់ទៅ វាត្រូវ៥៤! ចាស! ដល់ពេលចឹងទៅ ឌីជេស្តី!​ អូនអ្ហើយ...កំសត់ណាស់!​បងប្អូនកងចល័តហ្នឹង បងៗបែកតិចហ្នឹង បងឈ្មោះ​វិចៃ ហ្នឹង! យកទៅដាក់កងចល័ត ។ ឈ្មោះចាន់ ពិនិត ហ្នឹង! គេយកទៅដាក់កងចល័ត ចាណែក! បើ...មីង!​ពីរនាក់ឌីជេស្តី ហ្នឹង! នៅកុមារ គេយកទៅដាក់កុមារ ប៉ុន្តែគេដឹងថា យើងមានប្រវត្តិថាយើងអ្នកពេញ យើងមានប៉ា! អ្នកធ្វើការ យប់ហ្នឹង! គេម៉ោ ចាប់ឌីជេស្តី ទៅទៀត ប្រាប់ថា ឌីជេស្តី អ្ហឺ...!ឈ្មោះចាន់ សួស្តី ទៅណា? ថាហ៊ឹម...ថា! កំពុងនៅក្នុងសាលមណ្ឌលកុមារអ្ហាណា! អញ្ចឹងអោយ...អ្ហឺ...ចាន់ សួស្តី​ ហ្នឹង! ចេញម៉ោ ទៅរកត្រី អោយទៅរាយម៉ូង ពេលដែលគេចាប់ថា អោយទៅរាយម៉ូងហ្នឹង ចាប់រហូ...ត យកទៅដាក់គុក ដល់ថ្ងែទីបញ្ចប់ ពេលដាក់គុកហ្នឹង បង! គាត់ធ្លាប់ថា បងនៅភ្នំពេញ ម៉ាក់!ធ្វើម្ហូបអី អោយសព្វគ្រប់អូ ហើយដល់ពេលទៅឃើញនៅស្រុកគេ អ្ហឺ...គេហៅស្រុក ទួលត្មាត ឃើញស្រុកគេ មានស្លឹកខ្ទឹមអ្ហាណា ទៅប៉េះស្លឹកខ្ទឹមហ្នឹង ប៉ុន្តែយើងចាត់ថា ជំនាន់ប៉ុលពត គេហៅថា យើងលួចគេហើយ...ប៉ុន្តែកូនអ្នកពេញ គេអត់ដឹង ឃើញតែស្លឹកខ្ទឹម គេដុះ ដាំផើង ទៅប៉េះបស់គេ គ្មានដឹងថាម្ចាស់ ថាអីទេ...ក៏ទៅប៉េះ ស្រាប់តែយកម៉ោហូប ស្រាប់តែមីអូនអ្ហើយ...ដៃពីរហ្នឹងអ្ហា គេចងអូសសេះអ្ហា គេចងឌីជេស្តី ហ្នឹងអ្ហា! អូសសេះ អូសដែលសេះ ដែលគេចងហើយ ដែលគេជិះ ម្ចាស់គេជិះលើសេះ គេអោយយើងហ្នឹង អូស! អ៊ូ...អាសេះហ្នឹង យាយពីថាគេអោយអូស អ៊ូ...! អូស ជុំវិញស្រុកភូមិហ្នឹងទាំងអស់ ថាអ្ហឺ...កុំយកគំរូ តាមឈ្មោះចាន់ សួស្តី ហ្នឹង! ចាន់ សួស្តីហ្នឹង លួចប៉េះស្លឹកខ្ទឹម​ គេហៅការដ្ឋានបាយគេអ្ហាណាកូន...លួចប៉េះកន្លែងហ្នឹង ថាគេចាប់!អូសសេះ ហើយគេយកឌីជេស្តី ហ្នឹង! ទៅដាក់គុក រហូ...ត! ទាល់តែដល់បែកពេញវិញណាកូន...ហ៊ឹម!

ក៖អូ...តែគាត់សំណាងណាស់ អត់អីអ៊ី?

ខ៖ចាស! គាត់ដូចថា សំណាង!​គាត់នៅក្មេងណាស់ កូន...! ចេះឡើងត្នោត គាត់ចេះវិញខ្សែគោ គាត់ចេះធ្វើស្ករ គេចេះតែអោយនៅទៅ កំសត់ណាស់ប្អូនអើយ...បានជាឌីជេស្តីហ្នឹង មានប្រវត្តិម៉ោសព្វថ្ងៃហ្នឹង គាត់ប្រាប់បទ កាលជំនាន់ប៉ុលពតថា កំសត់ណាស់ ដូចថា បទៗ​គាត់ថាយាយទៅ! កំសត់ម៉ងអ្ហាណា គាត់រៀបរាប់បទ កូនឯងស្គាល់អ្ហេណា ឌីជេស្តី?

ក៖ចាស!

ខ៖ហ្នឹងហើយ! បងមីងបង្កើតអ្ហាណា ចាស...

ក៖អ្ហឺ...មីង អ្ហឺ...សព្វថ្ងៃមីង មានបងប្អូន ម៉ាននាក់?

ខ៖នៅ!​បងប្អូន ៤នាក់ហ្នឹង ស្រី២ ប្រុស២ ! ឌីជេស្តី មួយ! ហើយបងចាន់ ពិនិត មួយ!​ ហើយនៅបងស្រី ចាន់ ពោចៃ មួយ! ហើយនិងព្រមទាំង ខ្ញុំ! ចាន់ ចំនិត ។ ចាស!​ដល់ពេលចឹងទៅ កូនឯងដឹងម៉េចអ្ហេ កូនឯងដឹងស្រុក ដល់ពេលបែកម៉ោពេញយើងហ្នឹងអ្ហា គាត់!​រស់នៅជាមួយគេ...រស់នៅជាមួយគេ គេយកទៅចិញ្ចឹម ហ៊ឹម...! គេអោយរៀនផង អីផង គាត់តស៊ូណាស់ ។ រហូតដល់គាត់រៀនបានពូកែ គាត់មកនៅភ្នំពេញ គាត់ខ្វះលុយកាក់ គាត់មករកប្អូន តេអ្ហឺ...ជំនាន់ហ្នឹង អត់មានទូរស័ព្ទ មានអីទេ សរសេរជាសំបុត្រអ្ហា សរសេរជាសំបុត្រដាក់ថា បងខ្វះលុយរៀមហ៊ឹម... អោយប្អូនជួយបង១០០០០ម៉ោ! ១០០០០លុយខ្មែរអ្ហាណា ផ្ញើតាមទូកដែលយើងឆ្លងទូកម៉ោ មិនមែនទូកដ្តអ្ហេណា អាគេឆ្លងទូក អ្ហឺ...វត្តផ្សារចាស់អ្ហាមីអូន! ហ្នឹងហើយ វត្តផ្សារចាស់ហ្នឹង! ឆ្លង... ទៅដល់គេផ្ញើសំបុត្រតាមអ្នកទូកហ្នឹងម៉ោថា ខ្ញុំផ្ញើទៅប្អូនខ្ញុំ!​ ឈ្មោះ ចាន់ ចំនិត ផង...ដល់អញ្ចឹង! គេក៏យកម៉ោ យកម៉ោ ថាគេអោយមើលថា មើលមើល៍! សំបុត្រហ្នឹងផ្ញើ ពីអាមេរិកម៉ោទេអ្ហាអ្ហី? ចុះមានរូបកាប៉ាល់ហោះ ដល់ទៅមើលទៅថា...បងខ្វះខាតលុយ អោយប្អូនជួយរកលុយ អោយបងគ្រប់១០០០០ម៉ោ! អោយបងរៀន...។ ចឹងទៅ ប្តីមីងហ្នឹង ក៏ដាច់ចិត្តថា មិនបាច់ទៅរកបងប្អូនណាទេ សុខចិត្តត្បាញ លក់ ដើម្បីអោយបានលុយហ្នឹងម១០០០០ យកទៅអោយបង នៅកន្លែងចាំ ទូកដ្តរអូ!​អាទូកអ្ហឺ...គេចម្លង អានៅផ្សារចាស់អ្ហាណា ជំនាន់ហ្នឹង! កាណូតធំៗអូ ទៅដាក់នៅហ្នឹង មិនមែនចម្លងទូកដ្តរយើងអាលូវអ្ហេណា ដល់ពេលអញ្ចឹងទៅ ប្តីមីងហ្នឹងចិត្តបានក៏ខំ ជិះកាណូតទៅ! រហូ...ត ហើយអត់មានទូរស័ព្ទអត់មានអីទេ ជំនាន់ណុង! ចាំ មើលថា តើបងស្មាម៉ានម៉ោ? កាណូត គេរៀបចេញហើយ បានឌីជេស្តីហ្នឹងម៉ោ ម៉ោ...ហើយទៅបានលុយហ្នឹងទៅ បន្ត!​ការសិក្សាហ្នឹងរហូ...ត ទាល់សព្វថ្ងៃហ្នឹង អាលូវគេក្លាយជាអ្នកមានហើយ ចាស...

ក៖បងប្អូនមីងរៀនសូត្របានកំរឹតណាដែរ?

ខ៖អ៊ូ...គាត់រៀន! យាយទៅ ប៉ាធ្វើការ គិតតែអោយកូនរៀនតែម្តងអ្ហាណា ដឹងក្តីម៉ោ ឃើញតែប៉ាពាក់ស័ក្តិ ពេលប៉ាត្រលប់មកវិញ ប៉ាឯងទឹមម៉ោពីណា? ប៉ាទឹមម៉ោពីកាស៊ីណូ...។ ធើការនៅកាស៊ីណូ ដល់ពេលអាលូវហ្នឹង យើងបាត់ប៉ាម៉ាក់អស់ហើយ ដល់ម៉ោបច្ចុប្បន្នហ្នឹង អ្ហឺ...បានដឹងថា អ្ហឺ...ប៉ុលពតទេ ដែលធ្វើអោយម៉ាក់ស្លាប់ ធើអោយម៉ាក់ស្លាប់ ...

ក៖ឈ្មោះអីដែរ ឪពុកម្តាយមីង?

ខ៖ប៉ាមីងឈ្មោះ ចាន់ សារី អ្ហឺ...ម៉ាក់ឈ្មោះ ធូ សាម៉េត

ក៖ចាស!

ខ៖ចាស

ក៖ ហើយពេលហ្នឹង គាត់អាយុម៉ាន ហើយមីងអាយុម៉ានដែរហើយ?

ខ៖អ្ហឺ...មីង! អត់ដឹងអាយុម៉ាក់ប៉ុន្មានទេ តែដឹងថាខ្លួនឯង ដឹងថាខ្លួនឯងហ្នឹងអាយុ១២ឆ្នាំ

ក៖ហ៊ឹម...

ខ៖ហ្នឹងហើយ! ដល់តែពេលម៉ោ១២ឆ្នាំ ម៉ោប៉ុលពតម៉ោ៣ឆ្នាំជាងទៀត... ១៥ឆ្នាំ!។ ដល់១៥ឆ្នាំហ្នឹង បែក!​ អ្ហឺ...បែកអ្ហឺ...១៥ឆ្នាំហ្នឹង មិនយើងនៅជាមួយគ្រូ ដល់ពេលស្រាប់តែគ្រូហ្នឹង រត់ចោលយើងទៅបាត់ហ្នឹង។ ពេលមានសង្គៀមហ្នឹង! អ៊ូ...វៀតណាមចូលម៉ោដល់ហើយ តែយួនហ្នឹង! បានន័យថាម៉េចទៅលោកគ្រូ ហើយវៀតណាហ្នឹង គេមានន័យថាម៉េចទៅ? ថាយួន...អញ្ចឹង! លោកគ្រូអត់បាននៅទេ ។ លោកគ្រូហ្នឹង ក៏ទៅបាត់ទៅ យើងអ្ហឺ...អាណ្ណេះ យើងនៅផ្តុំកុមារជាមួយគ្នា ម៉ោ...នាំគ្នារត់ចូលព្រៃ នាំគ្នារត់ចូលព្រៃ! ចេះតែរត់ជាមួយចាស់ៗទៅ រហូតដល់ពេលដាច់ស្បៀងអង្ករអីហូបតែតាឡូង អាតាឡូង គេជិះនៅលើភ្នំអ្ហាអូន! តាឡូងឈើ ក្តួច យកទៅដាំបាយហូបទៅ ពុលផង ក្អួតផង មិនដឹងជា ម្តាយនៅណា ហ៊ឹម...! វេទនាណាស់ ស្រាប់តែពួកយួនហ្នឹង គេៗទៅដល់លើភ្នំហ្នឹង ចេះតែរត់តាមគេម៉ោ ម៉ោរស់ដល់សព្វថ្ងៃហ្នឹង

ក៖ហ៊ឹម...អ្នកមីង កាលហ្នឹង ម្នាក់ឯង?

ខ៖ម្នាក់ឯង(ក្អក)

ក៖ហ៊ឹម...

ខ៖បងប្អូន មិនដឹងទៅខាងណា ?

ក៖ចាស

ខ៖ចាស

ក៖ហើយម៉ោជុំគ្នានៅណាដែរ អ្នកមីង?

ខ៖មកជុំគ្នាហ្នឹង កាលហ្នឹង​​មីងនៅហ្នឹង គេហៅថា អ្ហឺ...បឹងខ្នាចុះ ពីពោធិសាត់ហ្នឹង ទៅអ្ហាណា ដូចថាយើងមិនម៉ោតាមយួន មិនម៉ោតាមយួន យួនសួរថា អ្ហឺ...អ្ហឺ...អាំងកើម...អ្ហាអ្ហឺ...ថាម៉េចអ្ហេនៀក? កម្ពុជា ហីក៏...ម៉េចទេ? ហើយយើងឆ្លើយថា កម្ពុជា...។ កម្ពុជា! គេម៉ោយកយើងទៅដាក់កន្លែងអ្ហឺ...គេហៅអ្ហឺ...គេហៅ បន្ទាប់ពីជិតបឹងខ្នាហ្នឹងអ្ហាណា ក៏យកយើងម៉ោហូបបាយ ហូបអីអោយឆ្អែតទៅ ប្រាប់ថា បើមានបងប្អូនអ៊ីណា ទៅស្រុកកំណើតទៅ ហើយយើងអត់ស្គាល់ យើងក្មេង យើងក៏...ប្អូននៅអ៊ីណា?អញ្ចឹង! មានចិនម្នាក់ អ្ហឺ...មានពីរនាក់កូន ប្រពន្ធគាត់​ រួចគាត់ក៏យកយើងមកមើលម្តាយគាត់ចាស់ ហើយយើងចេះតែនៅជាមួយម្តាយគាត់ទៅ រហូតមកដល់ថ្ងៃមួយ គាត់អោយយើងលក់ចាប់ហួយ ហ៊ឹម! ហែងទៅលក់ចាប់ហួយ នៅផ្សារបឹងខ្នាទៅ គាត់ទិញឥវ៉ាន់ ទិញអីអោយអ្ហាណា អញ្ចឹងក៏យើង ទៅៗលក់ចាប់ហួយ អ្ហឺ...នៅៗ ផ្សារបឹងខ្នាហ្នឹង ស្រាប់តែឃើញបងស្រីចាន់ វិចៃ ហ្នឹង! ទៅផ្សារបឹងខ្នាហ្នឹង ឃើញៗ​ឃើញថា អ្ហឺ...អ្ហា...ប្អូន! ប្អូនឯងឈ្មោះអី? ឈ្មោះចាន់ ចំនិត! អូ...ប្អូនឯងហ្នឹងហើយ ប្អូនបង...!ក៏បានស្គាល់គ្នាទៅ ចេះតែរាប់អានគ្នាទៅ រហូតដល់គាត់ជិតមានគ្រួសារទៅ! ហ៊ឹម! គាត់ថា ហ៊ឹម! ហែងមានស្គាល់ អ្ហឺ...ចាន់ សួស្តីអ្ហេ?ថា ហ៊ឹម! ខ្ញុំស្គាល់តា ហ្អី...ចាំមើលបងទៅរកចាន់ សួស្តីអោយ ចាន់ សួស្តី ហ្នឹង! ក៏ម៉ោ ជួបគ្នាទៀតទៅ ជួបគ្នារហូតទៅ មករកបង ឈ្មោះ ចាន់ ពិនិត ទៀត! មករក...បង ចាន់ ពិនិតទៀតទៅ! បានៗជួបគ្នាអ្ហ(សើច)។ ប្រវត្តិជូរ ចត់អ្ហា! តែចេះតែរស់វេទនា ទៅដែរអ្ហាណា កំសត់ណាស់! កូនអ្ហើយ...!

ក៖ចាស ប៉ុន្តែពេលដែលអ្នកមីង រៀបការនៅអាយុម៉ាន?

ខ៖មីងការ អាយុ ១៦ឆ្នាំ! ម៉ោការឆ្នាំ៨៣

ក៖ពេលហ្នឹង ជុំគ្នាអស់ហើយ អ្នកមីងអូ?

ខ៖ជុំគ្នា អស់ហើយ!

ក៖កាលហ្នឹង មីងការ អ្ហឺ...បងប្អូនអត់បានម៉ោអ្ហេមីង?

ខ៖បងប្អូនបានម៉ោ ម៉ោទាំងអស់គ្នា!

ក៖ចាស ចាស​ ហើយអ្ហឺ...ឪពុកម្តាយស្លាប់ គាត់បានស្លាប់នៅជំនាន់ហ្នឹងទាំងអស់គ្នាអ្ហូ?

ខ៖ស្លាប់អស់ហើយ...

ក៖មានធ្វើដូចជា ចេតីយ៏ ផ្នូរអី សំរាប់ឧទិសគាត់ នៅខេត្តណាដែរ

ខ៖នៅអ្ហឺ...ចេតីយ៍ អ្ហឺ...កាលហ្នឹង អ្ហឺ...មិនទាន់បានគាស់ មិនទាន់បានអីទេ ស្រាប់តែដល់ពេលក្រោយម៉ោទៀត បានៗ ដូចថា គាត់អោយយល់សប្តិអ្ហាណា ថាហ៊ឹម...ម៉ាក់នៅស្លាប់ អ្ហឺ...នៅកន្លែងពោធិព្រះឥន្ទអូ កូនឯងទៅកប់ម៉ាក់នោះ ចាំអត់? បើ...កូនឯងចាំ ឆាប់ទៅគាត់យកម៉ាក់ម៉ោ ពីព្រោះលោកត្រូវការចាក់ដី ចាក់អីអស់ហើយ​ សង្កត់ពីលើម៉ាក់ខ្ពស់ណាស់ ស្រាប់ដល់ពេលហ្នឹង យល់សប្តិអញ្ចឹង មានអារម្មណ៍ នាំបងប្អូនទៅគាស់​ នៅពោធិព្រះឥន្ទហ្នឹងអ្ហាណា ទៅគាស់ទៅក៏ឃើញគាត់​ សំគាល់ដើមខ្នុរ ចាំគាត់អ្ហាណា យកគាត់ម៉ោកប់មានអ្ហឺ...មានសញ្ញាដើមខ្នុរហ្នឹង។ អញ្ចឹង! ខ្ញុំឃើញដើមខ្នុរហ្នឹងក៏គាស់គាត់បានម៉ោ រហូតទាល់សព្វថ្ងែហ្នឹង

ក៖ចុះ ឪពុកបស់មីងអ្ហូ?

ខ៖អត់បានដឹង ព្រោះសព្វថ្ងៃ គេយកទៅដាក់ទួលស្លែងអ្ហូ! ដល់ពេលហ្នឹង តា...មុខជាចូលគុកទួលស្លែងហ្នឹងហើយ នៅក្នុងហ្នឹងអូ...

ក៖ចាស ហើយនៅពេលហ្នឹង មីងអ្ហឺ...មានការរៀបចំអ្ហឺ...ការហើយនៅ?

ខ៖នៅ! នៅទេ...អត់ទាន់ការទេ។

ក៖ហើយកាលមីងការហ្នឹង អ្ហឺ...?

ខ៖ចេ ចេតីយ៍! ក៏អត់ទាន់បានដាក់ដែរ រហូតប្រហែលទៅដល់មីង បានកូន ប្រុស៣ហើយ! បានៗរៀបចំ ដាក់ចេតីយ៍ហ្នឹង បាននៅក្នុងផ្សារ បងមកពីអាមេរិក​​ ឈ្មោះបងធី ហ្នឹង! គាត់មានលុយ មានកាក់ គាត់ថា ហ៊ឹម...ធ្វើចេតីយ៍ អោយម៉ាក់របស់គាត់ ទទួលដើររកឆ្អឹង ម៉ាក់របស់គាត់អត់ដឹង ម៉ាក់របស់គាត់ទៅ!

ក៖ចាស

ខ៖ហ្នឹងហើយ

ក៖ដល់ពេលហ្នឹង មីងស្រលាញ់គ្នាក៏គាត់...?

ខ៖អត់ទេ ដោយចាស់ទុំ ការហ្នឹង! អោយចាស់ទុំ ចូលស្តីដណ្តឹង ឃើញយើងកំព្រា​ ក៏ពិតមែន​ ប៉ុន្តែយើងចេះ យើងចេះ! ស្រីជំនាន់ហ្នឹង ស្រីជំនាន់ហ្នឹង គ្រប់លក្ខណះអ៊ីណា ណាកូន!​​ ស្លៀកសំពត់ក៏ចាស់ៗ​ ដើរក៏មិនអោយលឺ​ ការយាយស្តី ក៏មិនអោយលឺ ហើយយើងមានរបៀបរៀបរយដូចថា អាវវែងសំពត់វែងអ្ហា វាមិនមែនអាវដូច យើងខើចលើ ខើចក្រោម លិចមុខ លិចក្រោយអញ្ចឹងទេ(សើច)

ក៖មីង! អ្ហឺ...សម័យហ្នឹង មីងរៀបការហ្នឹង រៀបតាមប្រពៃណីទំលៀមទំលាប់យើងដែរ?

ខ៖ចាស ! មានភ្លេងខ្មែរ មានអ្អូកេស គេហែលជំនូន ចាស! ពេលខាងប្រុសទាំងអស់ យើងមានតែខ្លួនទេ កាត់ខោអាវក៏លើខាងប្រុស ស្អីៗនៅលើខាងប្រុសទាំងអស់ អត់មាន...យើងអត់មានអីទាំងអស់ព្រោះយើងកំព្រាឪពុកម្តាយ រស់នៅជាមួយមីង!

ក៖ហើយអ្ហឺ...លោកពូ គាត់នៅណា?

ខ៖ចាស គាត់រស់នៅជាមួយមីង ហើយគាត់បានកូនធំៗអស់ទៅ គាត់ក៏ស្លាប់ទៅ គាត់ស្លាប់អាយុ៥០គត់ណា តាំង២០០៧ រហូតម៉ោដល់អាលូវ ២០១៨ហើយអ្ហី?

ក៖ចាស

ខ៖ចាស ហ្នឹងហើយ!

ក៖ហើយកាលហ្នឹង​ គាត់អ្ហឺ...?

ខ៖ចាស ការអ្ហឺ...ជាង១០ឆ្នាំហើយ

ក៖អ្ហឺ...ស្វាមីរបស់មីង គាត់ប្រកបមុខរបរអីដែរ?

ខ៖ធ្វើចម្ការកូន! មើលគោ ទាញត្បាញ គាត់ធ្វើការដាំពោតល្ង ល្ពៅ អីអញ្ចឹងអ្ហា! រហូតដល់ថា យើងបាញ់ថ្នាំទៅអ្ហា បាញ់ថ្នាំពុល កាលហ្នឹង កូនវានៅទូចៗអ្ហូ! ដល់យើងលាយថ្នាំ បាញ់ពោត ប៉េងបោះបាញ់​ កុំអោយដង្កូវ វាស៊ី!​ដល់ពេលអ្ហឺ...គាត់មានអាយុច្រើនទិចទៅ វាប៉ះពាល់សុខភាព ហ្នឹងហើយ! វាធ្វើអោយឈឺក្បាល វិលមុខ តេតាណុស អញ្ចឹងអ្ហាណា

ក៖ចាស

ខ៖ចាស ហ្នឹងហើយ

ក៖មីង! ហើយបន្ទាប់ ម៉ោទៀត ហើយបន្ទាប់ពីលោកពូ គាត់បានអនិច្ចកម្មទៅមួយម្នាក់ឯង ចិញ្ចឹមកូនម៉ាននាក់?

ខ៖នៅម្នាក់ឯងហ្នឹង ចិញ្ចឹមកូន៧នាក់ ប្រុស៣! ប្រុស៤! ស្រី៣ ​ប៉ុន្តែ កូនហ្នឹង! មានកូនបងគេនៅរស់ អ្ហឺ...សព្វថ្ងៃហ្នឹងអ្ហាណា ឈ្មោះសយ បុណ្ណាត!​ យកប្អូនៗ​ទៅនៅភ្នំពេញ ទៅនៅរត់ម៉ូតូឌុបផង ចិញ្ចឹមប្អូនផង អោយប្អូនរៀនបានខ្ពង់ខ្ពស់ ដើម្បីគិតថា អោយកិត្តិយសគ្រួសារយើង អោយ!​ កុំអោយគេមើលងាយ ចាស...

ក៖កូនមីងទាំងអស់គ្នា បានរៀនសូត្របានកំរឹតណាដែរ?

ខ៖ចាស អាលូវហ្នឹង ទី៣ហ្នឹង! ធ្វើធនាគារ ចាស...! ហើយស្រី ស្រីមួយទៀតហ្នឹងអ្ហា ឈ្មោះសូ ស្រីអែម ហ្នឹងអ្ហា! ធ្វើគ្រូបង្រៀនហ្នឹង គ្រូបង្រៀនភាសាអង់គ្លេស ហើយឈ្មោះសយ វណ្ណះ​ ហ្នឹង! គេរៀនបានចប់ឆ្នាំទី៤ ហើយ អាលូវហ្នឹង បងនៅចិញ្ចឹម បងប្រុសមួយទៀតឈ្មោះសយ បុណ្ណនុច! បងអត់ទាន់យកប្រពន្ធទេ អាយុ៣៥ហើយ ខំប្រឹងរត់ម៉ូតូកងបី យកម៉ោចិញ្ចឹមប្អូន ចិញ្ចឹមម្តាយ ដើម្បីកុំអោយ អ្នកផង គេមើលងាយថា ម្តាយជាស្រីពោះម៉ាយ ដោយវេទនាចិញ្ចឹមកូន អញ្ចឹងអ្ហាណាកូន!​ហើយអញ្ចឹង ខំប្រឹងរត់ម៉ូតូនៅភ្នំពេញហ្នឹង បង់លុយថ្លៃផ្ទះឈ្នួល ណាអោយប្អនរៀន ងើបតាំងពីម៉ោង៤ៗទៅ ពេលងើបទៅ ឡាងុយដេកណាស់ ប្រាប់ម៉ាក់ថា ម៉ាក់អើយ...ខ្ញុំ!ឡាងុយដេកណាស់ ប៉ុន្តែខ្ញុំប្រឹង ម៉ួលកាភ្លៅ ប្រឹងម៉ួលតាចៀក ម៉ួលដៃ អោយឈឺ ដើម្បីកុំអោយឡាងុយដេក ងើបតែភ្ញៀវ ដើម្បីបានលុយសន្សំម៉ោ អោយប្អូនរៀន តស៊ូបស់ខ្ញុំ

ក៖ចាស អញ្ចឹង! អាលូវ គាត់បានគ្រាន់បើ ហើយមីង?

ខ៖ចាស ខ្ញុំបានចិញ្ចឹមប្អូន បានរៀនចប់សព្វគ្រប់អស់ហើយ

ក៖ចាស

ខ៖ប៉ុន្តែក៏ខ្លួនឯង ក៏ចូលវ័យចំណាស់ដែរ(សំលេងរោធិ៍ ទូរស័ព្ទ) ។ អើយ...ប្រវត្តិមីង ជូរចត់ណាស់ទៅអ្ហាណាកូន! បងឈ្មោះសយ ប៊ុណ្ណាតហ្នឹង! យកប្អូនទៅ យកប្អូនទៅ​ឈ្មោះសយ ប៊ុណ្ណេតទៅអ្ហាណា ទៅ! កូនឯងដឹងម៉េចអ្ហេ ពេលដែលឪពុកស្លាប់ទៅ ពុកបានផ្តាំថា អ្ហឺ...កូន! កូនឯងធ្លាប់ធ្វើអី ធ្វើហ្នឹងទៅ កូនឯងតស៊ូ ដើម្បីជីវិតកូនឯង អត់ពីឪពុកទៅ គ្មានអ្នកណា រកលុយធ្វើចម្ការ ចិញ្ចឹមកូនទៀតទេ។ ដល់ពេលអញ្ចឹង! ឈ្មោះបងគេ សយ បុណ្ណាតហ្នឹង...ហៅប្អូនទៅ កូនឯងដឹងម៉េចអ្ហេ?​ទៅរៀនអ្ហា! ទៅរៀន​ អ្ហឺ...ប្រលងបាក់ឌុបអ្ហា ជិះកង់ទៅណាកូន ជិះកង់ទៅ​ ប្រលងបាក់ឌុបជាប់ រហូតដល់អ្ហឺ...ទៅរៀនសាលា ឆ្នាំទី១ ឆ្នាំទី២ ឆ្នាំទី៣ ឆ្នាំទី៤ ជិះកង់ទៅរៀនសាលាបញ្ញាជាតិអ្ហាកូន គេជិះសុទ្ធតែឡាន ជិះម៉ូតូ...យើងជិះកង់ កង់ហ្នឹង អាសូរកងថ្មី កង់កញ្ចាស់ទៀត តស៊ូអ្ហា តស៊ូទៅរៀនផង ចេញពីរៀនសាលាបញ្ញាជាតិម៉ោ ជិះកង់ទៅធើភីស្សា ជិះពីភីស្សាម៉ោវិញ​ ម៉ោង១១ បានម៉ោដល់ផ្ទះវិញ ។ កូនឯងគិតមើល រហូតដល់អាលូវ ម៉ោធើការធនាគារ រៀនបានជាប់ធនាគារ ចូលធនាគារបាន២ឆ្នំា! គេអោយទៅប្រលងជាប់ ធើប្រធាន អាលូវនៅខាង អ្ហឺ...អូស្វីសណាកូន តាកន្លែងហ្នឹងរហូត តស៊ូណាស់ កូនអ្ហើយ...។ សយ ប៊ុណ្ណា សយ ប៊ុណ្ណេត ហ្នឹង!​ តស៊ូណាស់...ប្រវត្តិជូរចត់ណាស់កូនអ្ហើយ...

ក៖តាសើរពួកគាត់ ប្រកបដោយកន្លងធម៌អ្ហាណា!

ខ៖ចាស

ក៖ហើយទៅ អ្ហឺ...ដូចជាមីងផ្ទាល់ធ្លាប់មានផ្តល់ទូន្មានប្រាប់កូនថា ពីដំបូន្មានអីខ្លះដែរ?

ខ៖ចាស ប្រាប់ដែរ ប្រាប់ថា​កូនអ្ហឺ...កូនអ្ហើ...កូនឯងអស់ពីឪពុក កូនឯង ធើម៉េចមានពួកម៉ាក់ ហៅមិនល្អទៅ កូនកុំទៅអី ហ៊ឹម...ខ្វះអីម៉ែ...កូនគេអ្នកមានគេហៅម៉ាគគោក! ម៉ោ...ទៅលេងជាមួយខ្ញុំ ខ្ញុំមិនអោយចេញលុយទេ តែកាន់ចិត្តដែរថា បើសិនជាទៅ ជំនាន់ណុង!​ ត្រូវ ខុសបាត់ហើយ តាមផ្លូវខុសអ្ហា! ប៉ុន្តែតាសើរដែរ ថាបុណ្យកូន សំណាងកូន មិនត្រូវទៅតាមផ្លូវអាក្រក់ ទៅតាមតែផ្លូវល្អ...

ក៖ចាស ចាស អ្ហឺ...អញ្ចឹង! អ្ហឺ...សំរាប់ជីវិតដែលមានបានទទួលបាន រហូតម៉ោដល់អាលូវនេះ មានបទពិសោធន៍ជីវិតច្រើន!​ចាស...

ខ៖អូ...កូនអ្ហើយ! ស្គាល់អស់ហើយ ពិបាកសាណុកយ៉ាងម៉េច?

ក៖អញ្ចឹង មានរឿងអីគេ ដែលធ្វើអោយ មីងពិបាកចិត្ត​ ហើយមីងបានចងចាំមកដល់អាលូវ?

ខ៖ចងចាំម៉ោដល់អាលូវ កូនឯងមានដឹងម៉េចអ្ហេ?

ក៖កាលដែលយើង ប្តីស្លាប់ទៅ ធម្មតា មនុស្ស! ប្តីស្លាប់ទៅ មិននៅកូន៧នាក់ កូន៧នាក់ ហើយកាលដែលកូន ប៉ាវានៅ ហ្នឹង!មិនកំពុងតែនៅរៀន...រៀន! ថ្នាក់ទី១០ រៀនថ្នាក់ទី១១ រៀនថ្នាក់ទី១២ មានថ្នាក់ទី៩ មានថ្នាក់ទី៨ អញ្ចឹងទៅ យើងមានលូយអ៊ីណា ទៅ! អោយកូនរៀន ពេលណុង ណា!ជំពាក់គេដោយសារប្តីឈឺផង ណា...ជំពាក់គេផង! គេម៉ោទៀពីមុខពីក្រោយ លក់ដីអ្ហាកូន លក់ដីភូមិម៉ាកាណាត់ហ្នឹងអោយ ទៅគេ! អោយទៅគេ ដើម្បីអោយទៅកូន ទិញម៉ូតូ ទិញអី រត់រម៉ក់រត់អី បានលុយយកម៉ោ ចិញ្ចឹមប្អូនរៀនបន្តទៀតរហូតម៉ោទាល់សព្វថ្ងៃហ្នឹង ។ កំសត់ណាស់កូនអ្ហើយ...ជីវភាព ប៉ុន្តែមីងក្រមែនពិត ប៉ុន្តែបៀ ស្រា មិនចេះដាច់ខាត! ចាស

ក៖ចាស តាសើរមីង !

ខ៖ចាស អត់ចេះទេ

ក៖មីងផ្តល់គំរូអោយកូន ដល់សង្គមដែរ

ខ៖ចាស...

ក៖មីង! ជាចុងក្រោយ មីងមានពាក់ពេជន៍អី ដើម្បីផ្តាំផ្ញើដល់កូនចៅ ជំនា់ក្រោយដែលគេ បានស្តាប់សំលេងមីងនៅថ្ងៃនេះ?

ខ៖មីអ្ហឺ...សូមលើកម្រាមដៃ១០ ណា!​ បើមានរឿងដូចមីង អស់ពីឪពុកទៅ អស់ពីម្តាយអីទៅអ្ហាណា កូនត្រូវតស៊ូ បើសិនថា មានពួកម៉ាកណាល្អ កូនដើរតាមទៅ បើពួកម៉ាកណាអាក្រក់ កូនកុំដើរតាម តែកាណាកូនដើរតាម ចុះទៅតាមផ្លូវអាក្រក់ គ្រឿងញៀនគឺកូនចប់ហើយ! គ្មានសេរីភាពទេ ហើយមិនអាចវិលត្រលប់់ថយក្រោយបានទេ មានតែទៅមុខហើយ ដែលយើងបានសែបគប់គ្រឿងញៀនហ្នឹងអ្ហាណា គឺផ្លូវកូនទៅហើយ មិនអាចវិលម៉ោល្អបានទៀតទេ សូមកូនទាំងអស់! មិនថា កូនស្រី​កូនប្រុសទេ...សូមមីងផ្តាំ ផ្តែផ្តាំថា លៃយ៉ាងម៉េច យើងណែនាំខ្លួន អោយបានល្អអ្ហាណា​ គ្រួសារមីងអស់ពីឪពុកទៅ ជូរចត់ណាស់ ថ្ងៃណាក៏ជ្រក់ល្ហុង ថ្ងៃណាក៏ជ្រក់ល្ហុងដែរ...កូនអ្ហើយ! មិនដែលស្គាល់ផ្សារទេ ម៉ាឆ្នាំទល់ម៉ាឆ្នាំ ជ្រកល្ហុងឆាល្ហុង កំសត់ណាស់កូនអើយ...

ក៖តែការតស៊ូ ធ្វើអោយមីងអាលូវ រៀងគ្រាន់បើជាងមុនហើយ...

ខ៖ចាស...

ក៖ចាស អញ្ចឹង! អរគុណមីង អ្ហឺ...សំរាប់ថ្ងៃសម្ភាសនៅថ្ងៃនេះ ដែលបានចំណាយពេលក្នុងការសម្ភាស...

ខ៖ចាស

ក៖ហើយការសម្ភាសនៅថ្ងៃហ្នឹង ធ្វើឡើងនៅសាលាBYU នៅខាងសាលាសហរដ្ឋអេមេរិក

ខ៖ចាស

ក៖ចាស គឺសាលាហ្នឹង មានគេហទំព័រមួយ ដើម្បីមានគំរោងនៅក្នុងការសម្ភាសហ្នឹងដែរ​ នៅគេហទព័រ [www.cambodianoralhistry.eyu.edu](http://www.cambodianoralhistry.eyu.edu) ហើយអ្ហឺ..សំរាប់ការសម្ភាសហ្នឹងមួយដែរ​​ តើបើខាងសាលា​ គេចង់សុំសិទ្ធិសំលេងមីងហើយរូបភាពមីង នៅក្នុងការសម្ភាសនេះដាក់ខាង ផ្សាយវេបសាយខាងសាលាមួយហ្នឹង តើមីងអនុញ្ញាតិអោយគេដាក់ដែររឺទេ?

ខ៖អត់អីទេកូន!​ពីព្រោះ គឺជាជីវិតពិតរបស់យើង...កំសត់ណាស់!

ក៖ចាស

ខ៖ធម្មតា យើងកើតម៉ោ មានម៉ាក់មានប៉ា ដល់ហើយទៅ អត់មានម៉ាក់ អត់មានប៉ា ហើយនៅជំនាន់ក្នុងជំនាន់ប៉ុលពតហ្នឹង គឺយើងអ៊ូ...លំបាកណាស់ មិនធម្មតាទេកូន សូម្បីតែយើងគេ ក៏មិនគេងជាមួយម៉ាក់ប៉ាយើង ហ៊ឹម!​គេអោយគេងតំរៀបជួរគ្នា អត់មានម៉ុង អត់មានភួយអីទេ ពីព្រោះគេធ្វើបាបអ្នកពេញណាស់ គេស្អប់ខ្ពើមយើងណាស់ យើងគ្រាន់តែហៅថា ម៉ាក់!ក៏គេម៉ោកសាងយើងដែរ...

ក៖ចាស​ ដូចអ៊ីអញ្ចឹង!

ខ៖ចាស

ក៖មីងបានជម្រាបនៅខាងពីដើមម៉ោអញ្ចឹង ពីដើមម៉ោ...

ខ៖ចាស អត់បានទេ...!​គ្រាន់តែខ្ញុំថា កាតឿ នែ! កុំយាយពាក្យកាតឿណា! កន្ទេល...

ក៖ចាស

ខ៖ក៏...អត់បានដែរ យើងអត់ដឹង យើងហៅថា កាតឿៗតានម៉ាក់ មានដឹងអ៊ីណា!

ក៖ហ្នឹងហើយ

ខ៖ដល់ពេល គេដឹង!​មិត្តឯង ហ៊ានតែហៅកាតឿទៀត អត់បានទេ គេហៅ!​កន្ទេល...ហ៊ឹម!​ អ៊ូ...ថាកំសត់ណាស់កូនអ្ហើយ ហូបបាយអត់ឆ្អែត ដេកអត់លក់ នាំគ្នាទៅឆ្កើស!​ កូនកាំបិតមួយទៅឆ្កើស អាៗតាឡូងគេដាំនុះ! ឆ្កើសបានទៅ គេទាន់ទៅ គេទាត់យើងទៅ គេធាក់យើង! គេវៃយើង អ៊ូ...ថា កំសត់ណាស់កូនអ្ហើយ

ក៖ចាស អញ្ចឹង!​អរគុណមីង សំរាប់ការសម្ភាសនេះ

ខ៖ចាស អរគុណទាំងអស់គ្នាកូន​៕